text: Психично болни пациенти са заключвани с катинари за леглата | Новини | Marginalia
  02.12.2020 02.12.2020 Marginalia	558доклад, Комитет по изтезанията, права на психично болните
  Докладът е написан, след като през август 2020 г. делегацията на комитета е посетила три държавни психиатрични болници – "Св. Иван Рилски" в София, в Царев брод и в Бяла (това заведение е проверявано и през 2006 г.). Делегацията е посетила и домовете за социални грижи за хора с умствена изостаналост в Куделин и Самуил, както и дома за възрастни хора с психични разстройства в село Говежда (през ноември там имаше огнище на COVID-19).
  И в трите посетени болници проверяващите са констатирали неадекватен и често крайно недостатъчен персонал. Съвсем недостатъчни на брой, за да отговорят на нуждите на хората, са служителите, които са мултидисциплинарни специалисти. "За съжаление констатациите от посещението през 2020 г. сочат, че българските власти все още не успяват да разберат изцяло колко е важно да има адекватен брой служители и че трябва да действат решително, за да отстранят този проблем", казва комитетът. И допълва, че "постоянният недостиг на персонал създава впечатлението, че в Министерството на здравеопазването грижите за психичното здраве не се оценяват достатъчно и очевидно трябва да им се даде приоритет".
  "Подходът на българските власти за осигуряване само на храна три пъти на ден и покрив над главата в тези заведения е крайно недостатъчен и очевидно трябва спешно да бъде преразгледан", пише комитетът.
  ← Искам да кажа на хората, че не трябва да се оставят да бъдат неуки
  Хората с увреждания са подложени на дискриминация от раждането си или от момента на появата на увреждането →
  Румънското МОН и националната телевизия предлагат проект "Телеучилище" и други сценарии за приключване на учебната година